ai4bharat/Pralekha huggingface dataset:
ریلوے کی وزارت
تیز رفتار ریل چلانے کے کام میں تیزی
دہلی ۔ وارانسی تیز رفتار ریل راہداری کے لئے لیڈار  سروےکا آغاز
نئی دہلی 10 جنوری2021:تیز رفتار ریل چلانے کے کام میں تیزی آگئی۔ لیڈار  سروے کے آج آغاز کے ساتھ ہی دہلی ۔ وارانسی تیز رفتار ریل راہداری کے لئے تیز رفتار ریل چلانے کے کام میں تیزی آگئی۔
دہلی ۔ وارانسی تیز رفتار ریل راہداری کے لئے لیڈار  سروے کا آغاز آج گریٹر نوئیڈا سے ہوا جہاں جدید ترین ایرل لیڈر اور امیجری سینسرز سے لیس ایک ہیلی کاپٹر نے پہلی پرواز کی اور زمینی سروے سے متعلق ڈیٹا کی گرفت کی۔
نیشنل ہائی اسپیڈ ریل کارپوریشن نے لمیٹڈ لائٹ ڈیٹیکشن اینڈ رنگنگ سروے  ٹکنالوجی اختیار کی ہے جو 3-4 مہینوں میں تمام زمینی تفصیلات اور ڈیٹا مہیا کرتی ہے عام طور پر اس کام میں 10-12 ماہ لگتے ہیں۔
کسی بھی بنیادی ڈھانچے کے منصوبے کے لئے زمینی سروے ایک اہم سرگرمی ہے کیونکہ سروے میں گراؤنڈ پلان کے آس پاس کے علاقوں کی درست تفصیلات فراہم کی جاتی ہیں۔ یہ تکنیک لیزر ڈیٹا ، جی پی ایس ڈیٹا ، فلائٹ پیرامیٹرز اور اصل تصویروں کا امتزاج استعمال کرکے سروے کے درست اعداد و شمار بتاتی ہے۔ سروے کے مقصد کے لئے ایریل لیڈار سروے کے دوران مجوزہ گراونڈ پلان کے ارد گرد 300 میٹر  کی تفصیل کا پتہ چلایا جارہا ہے۔
ڈیٹا اکٹھا کرنے کے بعد ، 1: 2500 کے پیمانے پر مجوزہ گراونڈ پلان کے دونوں اطراف میں 50 میٹرس راہداری کا سہہ رخی  ٹوپوگرافیکل نقشہ عمودی اور افقی گراونڈ پلان ، ڈھانچے ، اسٹیشنوں کی جگہوں اور ڈپو ، راہداری کے لئے درکار زمین ، منصوبے سے متاثرہ پلاٹوں / ڈھانچے کی نشاندہی وغیرہ کے لئے دستیاب ہوگا۔
ہندوستانی سروے کے مقرر کردہ سروے کے 9 معیارات کے مطابق 86 بڑے کنٹرول پوائنٹ اور 350 ثانوی کنٹرول پوائنٹس مرتب کیے گئے ہیں ، اور دہلی - وارانسی تیز رفتار ریلوے راہداری سیدھ میں طیارے اڑانے کے لئے استعمال ہوں گے۔
لیڈر سروے میں 60 میگا پکسل کے کیمرا کا استعمال کیا گیا ہے تاکہ وہ ساخت ، درختوں اور دیگر تفصیلات کے بارے میں واضح معلومات فراہم کرسکیں۔
این ایچ ایس آر سی ایل کو یہ کام سونپا گیا ہے کہ اس طرح کے سات تیز رفتار منصوبوں کی تفصیلی رپورٹ تیار کریں اور ان تمام سروے کے لئے لیڈار ٹکنالوجی استعمال کی جائے گی۔
لیڈار سروے میں 60 میگا پکسل کے کیمرا کا استعمال کیا گیا ہے تاکہ وہ ساخت ، درختوں اور دیگر تفصیلات کے بارے میں واضح معلومات فراہم کرسکیں۔
این ایچ ایس آر سی ایل کو یہ کام سونپا گیا ہے کہ اس طرح کے سات تیز رفتار منصوبوں کی تفصیلی رپورٹ تیار کریں اور ان تمام سروے کے لئے لیڈار ٹکنالوجی استعمال کی جائے گی۔
اضافی تفصیلات:
29 اکتوبر 2020 کو دہلی۔ وارانسی تیز رفتار ریلوے راہداری کے کام سے متعلق تفصیلی رپورٹ وزارت ریلوے کو پیش کی گئی۔ مجوزہ ڈی وی ایچ ایس آر کوریڈور دہلی کے قومی دارالحکومت ریجن کو متھرا ، آگرہ ، اٹاواہ ، لکھنؤ ، رائے بریلی ، پریاگ راج ، بھدوئی ، وارانسی اور اجودھیا جیسے اہم شہروں سے مربوط کرے گا۔ دہلی سے وارانسی تک کا مرکزی راستہ  اجودھیا سے منسلک ہوگا۔تیز رفتار ریلوے لائن اتر پردیش کے جیور ، گوتم بدھا نگر ، کے مجوزہ بین اقوامی ہوائی اڈے سے بھی منسلک ہوگی۔
ہائی ریزولوشن لیڈار فلائٹ ویڈیو ڈاؤن لوڈ کرنے کے لئے لنک:
https://drive.google.com/drive/folders/1p1WF3veRiUM2_gKuzgHQY1YynoZl_9RN?usp=sharing
اسی موضوع پر پہلے والی پریس ریلیز اس لنک پر دیکھی جاسکتی ہے۔
https://www.nhsrcl.in/en/media/press-release/nhsrcl-adopts-aerial-lidar-survey-technique-conduct-ground-survey-delhi
زراعت اور کاشتکاروں کی فلاح و بہبود کی وزارت
تحقیقی مراکز کے ذریعہ زرعی کام کافروغ
تکنیکی ترقی کے ساتھ ساتھ حکومت کی پالیسیوں اور پروگراموں کی وجہ سے اناج کی پیداوار میں اضافہ ہوا
اناج کی مجموعی پیداوار 14-2013 میں 265.05ملین ٹن سے بڑھ کر 22-2021میں 314.51 ملین ٹن تک پہنچ گئی ؛ دلہن کی پیداوار 19.26 ملین ٹن سے بڑھ کر 27.75 ملین ٹن ہوگئی اور اسی وقفہ کے دوران باغبانی سے متعلق پیدوار 280.70 ملین ٹن سے بڑھ کر 341.63 ملین ٹن ہوگئی
ہندوستان کے پاس دنیا کے سب سے بڑے قومی زرعی تحقیقی نظام  میں سے ایک ہے، جوکہ 102 انڈین کونسل آف ایگریکلچرل ریسرچ  انسٹی ٹیوٹ، 11 ایگریکلچرل ٹیکنالوجی ایپلیکیشن ریسرچ انسٹی ٹیوٹ، 82 آل انڈیا کوآرڈینیٹڈ پروجیکٹس/ نیٹ ورکس، 4 ڈیمڈ یونیورسٹیاں، 3 مرکزی زرعی یونیورسٹیاں اور 63 ریاستی زرعی/ ویٹرنری/ باغبانی/ ماہی پروری سے متعلق یونیورسٹیوں پرمشتمل ہے جو مختلف ریاستوں میں واقع ہیں۔ اس کے علاوہ،آئی سی اے آر کے پاس ملک بھر میں 731 کرشی وگیان کیندراز  کا نیٹ ورک قائم ہے جو تیارٹیکنالوجیز کو بہتر بنانے میں مصروف ہیں اور کسانوں کے کھیتوں میں ان ٹیکنالوجیز کے مظاہرےکرتے ہیں۔آئی سی اے آر اداروں، ریاستی زرعی یونیورسٹیوں اورکے وی کیز میں دستیاب مطلوبہ بنیادی ڈھانچہ اور مہارت زرعی شعبے کی مانگ کو پورا کرنے کے لیے زراعت کے مختلف شعبوں اور اس سے منسلک شعبوں میں مختلف تکنیکی دخل اندازیوں کو پورا کرتے ہیں۔
آئی سی اے آر کی طرف سے پچھلے تین برسوں کے دوران کی گئی تحقیقی سرگرمیوں میں  کھیتی کی فصلوں کی 946 اقسام کا اجراء جن میں 379 اناج، 146 تلہن، 168 دالیں، 55 چارا فصلیں، 158 فائبر فصلیں، 26 گنےاور 14دیگر فصلیںاور 171 باغبانی سے متعلق فصلوں کی اقسام شامل ہیں۔ تشخیص اور ان کی روک تھام کے لیے 25 ویکسینز اور 40 تشخیصی ادویات کی تیاری  161خوراک اور آرائشی مچھلیوں کے لئے افزائش اور بیج کی پیداوار کی ٹیکنالوجیز کی ترقی ، 48 مقامی مچھلیوں کی خوراک اور 70 بہتر بنائے گئے آبی حیوانات کی پرورش کے نظام  موثر ماہی گیری کے لیے 90 ریسورس اسپیسفک گیئرز اور کم ایندھن استعمال کرنے والےماہی گیری کے جہازوں کی تیار؛ اور  تقریباً 168 ٹیکنالوجیز/مشینوں کی ترقی۔ان بہتربنائی گئی اقسام/ ٹیکنالوجیز/ مشینوں/ ویکسینز وغیرہ کا مقصد ملک میں زراعت میں پیداوار اور پیداواری صلاحیت کو بڑھانا ہے۔
مندرجہ بالاتکنیکی ترقی کے ساتھ ساتھ حکومت کی پالیسیوں اور پروگراموں کی وجہ سے حالیہ برسوں میں اناج کی پیداوار میں خاطر خواہ اضافہ ہواہے۔زراعت اور اس سے منسلک شعبوں میں 2020-21 میں 3.6 فیصد اور 2021-22 میں 3.9 فیصد نمو درج کی گئی ہے۔ اناج کی مجموعی پیداوار 14-2013 میں 265.05ملین ٹن سے بڑھ کر 22-2021میں 314.51 ملین ٹن تک پہنچ گئی ؛ 14-2013 میں دلہن کی پیداوار 19.26 ملین ٹن سے بڑھ کر22-2021 میں 27.75 ملین ٹن ہوگئی اور باغبانی سے متعلق پیدوار14-2013 میں 280.70 ملین ٹن سے بڑھ کر22-2021 میں 341.63 ملین ٹن ہوگئی ہے۔
یہ معلومات زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں فراہم کیں۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 183.53 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست سرگرم معاملوں کی تعداد 15,378 ہے۔
فی الحال زیر علاج مریضوں کی شرح 0.04 فیصد ہے۔
سردست ملک میں شفایابی کی شرح 98.75 فیصد ہے۔
گزشتہ 24 گھنٹوں کے دوران 1,705 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,24,85,534 ہوگئی ہے۔
پچھلے 24 گھنٹوں کے دوران 1,259 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 78.79 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 5,77,559 ٹیسٹ کئے گئے۔
ریلوے کی وزارت
کوچ پروٹیکشن سسٹم کا ٹینڈر مختلف ریاستوں میں دیا گیا
کوچ کی تنصیب اور حفاظتی خصوصیات کے بارے میں، تفصیلات یہ ہیں:
- کوچ مقامی طور پر تیار کردہ آٹومیٹک ٹرین پروٹیکشن  سسٹم ہے۔ کوچ ایک اعلی درجے کی ٹیکنالوجی کا حامل نظام ہے، جس کے لیے اعلیٰ ترین درجے کی حفاظتی سرٹیفیکیشن کی ضرورت ہوتی ہے۔
- کوچ لوکو پائلٹ کو مخصوص رفتار کی حد کے اندر چلنے والی ٹرین میں بریکوں کے خود کار طریقے سے استعمال ہونے میں مدد کرتا ہے اگر لوکو پائلٹ ایسا کرنے میں ناکام ہو جاتا ہے اور خراب موسم میں ٹرین کو محفوظ طریقے سے چلانے میں بھی مدد کرتا ہے۔
- مسافر ٹرینوں پر پہلے فیلڈ ٹرائلز فروری 2016 میں شروع کیے گئے تھے۔ تیسرے فریق  کی طرف سے حاصل کردہ تجربے اور سسٹم کے آزادانہ سیفٹی اسیسمنٹ کی بنیاد پر 2018-19 میں کوچ کی سپلائی کے لیے تین فرموں کی منظوری دی گئی تھی۔
- اس کے بعد جولائی 2020 میں کوچ کو قومی اے ٹی پی سسٹم کے طور پر اپنایا گیا۔
- کوچ کو اب تک تلنگانہ ، آندھرا پردیش ، کرناٹک  اور مہاراشٹر  میں جنوبی وسطی ریلوے پر 1465 روٹ کلومیٹر  اور 121 لوکوموٹیوز  پر تعینات کیا گیا ہے۔
- دہلی – ممبئی اور دہلی – ہاوڑہ کوریڈورز  کے لیے کوچ کے ٹینڈرز دیے گئے ہیں اور مغربی بنگال ، جھارکھنڈ ، بہار ، اتر پردیش ، دہلی ، ہریانہ ، راجستھان ، مدھیہ پردیش ، گجرات ، مہاراشٹر  میں ان راستوں پر کام جاری ہے۔
- ہندوستانی ریلوے مزید 6000 آر کے ایم کے لیے تفصیلی پروجیکٹ رپورٹ  اور تفصیلی تخمینہ تیار کر رہا ہے۔
- اس وقت تین ہندوستانی او ای ایمز ہیں جو کوچ کے لیے منظور شدہ ہیں۔ صلاحیت کو بڑھانے اور کوچ کے نفاذ کو بڑھانے کے لیے مزید وینڈرز تیار کرنے کی کوششیں کی جا رہی ہیں۔
- کوچ کے اسٹیشن کے آلات سمیت ٹریک سائیڈ کی فراہمی کی لاگت تقریباً 50 لاکھ روپے/کلومیٹر ہے اور لوکو پر کوچ کے آلات کی فراہمی کی لاگت تقریباً 70 لاکھ روپے/لوکو ہے۔ کوچ کے نفاذ پر اب تک خرچ کی گئی رقم351.91 کروڑ روپے ہے۔ کوچ کے لیے سال 2023-24 کے دوران مختص بجٹ 710.12 کروڑ روپے ہے۔ پروجیکٹ زون کے لحاظ سے منظور کیے گئے ہیں نہ کہ ریاست کے لحاظ سے کیونکہ انڈین ریلوے کے پروجیکٹ ریاستی حدود میں پھیل سکتے ہیں۔ اس لیے ریاست کے لحاج سے اخراجات کو برقرار نہیں رکھا جاتا۔
یہ معلومات ریلوے، مواصلات اور الیکٹرانک اور انفارمیشن ٹیکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں دیں۔
بندرگاہوں، جہاز رانی اور آبی راستوں کی وزارت
ڈرافٹ انڈین پورٹس بل 2021
نئی دہلی 26 جولائی 2021:نئی قانون کے عمل کے دوران وزارت نے انڈین یونٹس بل 2020 کا مسودہ عام کیا تھا تاکہ تمام فریق ریاستی سرکاریں، ریاستی میری ٹائم بورڈز، بڑی بندرگاہیں اور عام لوگ اس پر اپنی رائے دے سکیں۔ ڈرافٹ انڈین پورٹس بل 2020 پر جو رائے / صلاح موصول ہوئیں اس کی اس وزارت نے باریکی سے جانچ کی اور اسے ڈرافٹ انڈین پورٹس بل 2021 میں جگہ دی۔
انڈین پورٹس بل 2021 نئی شکل میں بھی تمام فریقوں کو بھیجا گیا ہے تاکہ وہ اس پر اپنی رائے دیں۔ بل کے مسودے پر 24 جون 2021 کو ہوئی میری ٹائم اسٹیٹ ڈیولپمنٹ کونسل کی میٹنگ میں بھی غور وخوض کیا گیا۔ کچھ ریاستوں کی جانب سے اس پر رائے کا انتظار کیا جارہا ہے۔ مجوزہ بل ابھی بھی مشاورتی مرحلے میں ہے۔
بندرگاہوں، جہاز رانی اور آبی گزرگاہوں کی وزارت کے وزیر مملکت جناب شنتانو ٹھاکر نے آج راجیہ سبھا میں ایک تحریری جواب میں یہ اطلاع دی۔
وزارتِ تعلیم
میڈیا کی کچھ ایسی رپورٹوں سے متعلق وضاحت کہ صدر جمہوریہ ہند نے مرکزی وزیر تعلیم کی تصنیف کردہ کتاب ‘‘مانوتا کے پرانیتا: مہارشی اروند’’ کا اجراء کیا تھا
نئی دلی، 09؍دسمبر2020 : ذرائع ابلاغ کے ایک حصے میں اس طرح کی رپورٹ شائع ہوئی ہیں، کہ صدر جمہوریہ ہند جناب رام ناتھ کووند نے مرکزی وزیر تعلیم جناب رمیش پوکھریال نشنک کی تصنیف کردہ کتاب ‘‘مانوتا کے پرانیتا: مہارشی اروند’’ کا اجراء 5 دسمبر 2020 کو راشٹرپتی بھون میں کیا تھا۔
یہاں اس سلسلے میں وضاحت کی جاتی ہے کہ صدر جمہوریہ ہند نے مذکورہ بالا کتاب کا اجراء نہیں کیا بلکہ مرکزی وزیر تعلیم نے اس کتاب کی پہلی کاپی صدر جمہوریہ ہند کی خدمت میں پیش کی تھی۔
کابینہ
کابینہ نے آئی ٹی ہارڈویئر کے لئے پیداوار سے جڑی ترغیبی اسکیم کو منظوری دی
نئی دہلی24،فروری2021
وزیر اعظم جناب نریندر مودی کی سربراہی میں مرکزی کابینہ نے آئی ٹی ہارڈویئر کے لئے پیداوار سے جڑی ترغیبی اسکیم کو منظوری دے دی ہے۔ اس اسکیم میں آئی ٹی ہارڈویئر کی قیمت کے سلسلے یعنی ویلیو چین میں گھریلو پیداوار کو بڑھانے اور فروغ دینے کے علاوہ بڑے پیمانے پر سرمایہ کاری اور فروغ دینے کے علاوہ بڑے پیمانے پر سرمایہ کاری راغب کرنے کے لئے پیداوار سے جڑی ترغیب کی تجویز کی گئی ہے۔ مجوزہ اسکیم کے ٹارگیٹ علاقوں میں لیپ ٹاپ، ٹیبلیٹ، آل ان ون پی سیز اور خدمات شامل ہیں۔
اس اسکیم کے تحت مجاز کمپنیوں کو 4 سال کی مدت کے لئے ٹارگیٹ شعبے  کے تحت اور ہندوستان میں مندرجہ ذیل پیداوار کے لئے کل اضافی فروخت پر 4 فیصد سے دو فیصد، ایک فیصد کی ترغیبی رقم دینے کی تجویز کی گئی ہے۔ توقع ہے کہ اس اسکیم سے لیپ ٹاپ، ٹیبلیٹ، آل ان ون پی سی اور سرور سمیت آئی ٹی ہارڈویئر مینوفیکچرنگ سے جڑی 5 اہم اور بڑی عالمی کمپنیوں اور 10 گھریلو کمپنیوں کو فائدہ ملنے کا امکان ہے۔ یہ آتم نربھر بھارت کے تحت مینوفیکچرنگ کو فروغ دینے کے لئے اہم شعبہ ہے، کیونکہ فی الحال ان اشیا کے لئے درآمد پر انحصار بہت زیادہ ہے۔
مالی اثرات:
مجوزہ اسکیم کی کل لاگت 4 سال کے لئے لگ بھگ 7350 کروڑ روپے ہے، جس میں سے 7325 کروڑ روپے کے ترغیبی اخراجات اور 25 کروڑ روپے کا انتظامی چارجز شامل ہے۔
فوائد:
یہ اسکیم ملک میں الیکٹرانکس ایکوسسٹم کے فروغ میں اضافہ کرے گی۔ ہندوستان عالمی ویلیو چین کے ساتھ مربوط ہونے کی وجہ سے الیکٹرانکس سسٹم ڈیزائن اور مینوفیکچرنگ  کے شعبے میں ایک عالمی مرکز  کی شکل میں ابھرے گا اور آئی ٹی ہارڈویئر برآمدات کے لئے ایک منزل بن جائے گا۔
اس اسکیم کے تحت 4 سال میں روزگار کے ایک لاکھ 80 ہزار سے زیادہ  طور پر مواقع پیدا ہونے کی گنجائش اور امید ہے۔ یہ اسکیم آئی ٹی ہارڈویئر کے لئے گھریلو ویلیو ایڈیشن کو جہت دے گی جس کے 2025 تک بڑھ کر 25 فیصد ہونے کی امید ہے۔
پس منظر:
25فروری 2019 کو نوٹیفائیڈ کی گئی الیکٹرانکس سے متعلق قومی پالیسی کا وژن ہندوستان کو الیکٹرانکس سسٹم ڈیزائن اور مینوفیکچرنگ  کے لئے ایک عالمی ہب کی شکل میں قائم کرنا ہے۔ اس کے لئے چپ سیٹ سمیت اہم کل پرزوں کو تیار کرنے کے لئے ملک کی صلاحیتوں کو فروغ دیا جارہا ہے اور عالمی سطح پر مقابلہ کرنے کے لئے صنعت کے واسطے ایک سازگار ماحول پیدا کیا جارہا ہے۔
فی الحال ہندوستان میں لیپ ٹاپ اور ٹیبلیٹ کی مانگ کو کافی حد تک درآمد کے توسط سے پورا کیا جاتا ہے، جو 20-2019 میں بالترتیب:4.21 ارب ڈالر اور 0.41 ارب ڈالر تھی۔ عالمی سطح پر آئی ٹی ہارڈویئر کے بازار میں 6 یا 7 کمپنیوں کا غلبہ ہے، جن کی دنیا کے بازار میں لگ بھگ 70 فیصد حصہ داری ہے۔ یہ کمپنیاں عالمی مارکیٹس میں مقابلے کے لئے بڑی معیشتوں کا استحصال کرنے میں کامیاب اور اہل ہیں۔ یہ ضروری ہے کہ یہ کمپنیاں ہندوستان میں اپنے کاموں وسرگرمیوں کو وسعت دیں اور اسے آئی ٹی ہارڈویئر کی مینوفیکچرنگ کے لئے ایک اہم مقام بنائے گا۔
موجودہ عالمی منظر نامے کو دیکھتے ہوئے مینوفیکچرنگ شعبے کی دنیا ایک بنیادی بدلاؤ کے دور سے گزررہی ہے۔ دنیا بھر کی مینوفیکچرنگ کمپنیاں ایک واحد مارکیٹ پر انحصار کے جوکھم کو کم کرنے کے لئے اپنے مینوفیکچرنگ مقامات میں تنوع اور وسعت لانے کی کوشش کررہی ہیں۔
...............................................................
ش ح، ح ا، ع ر
U-1900
(
زراعت اور کاشتکاروں کی فلاح و بہبود کی وزارت
پردھان منتری فصل بیمہ یوجنا اپنے نفاذ کے 7ویں سال میں داخل
پی ایم ایف بی وائی کے تحت 36کروڑ سے زیادہ کسان درخواستوں کا بیمہ کیا گیا
منصوبے کے تحت 1,07,059کروڑ روپے سے زیادہ کے دعوے کی ادائیگی کی جاچکی ہے
’میری پالیسی میرے ہاتھ‘-کسانوں کو فصل بیمہ پالیسی دینے کے لئے گھر گھر تقسیم مہم شروع کی جائے گی
اس منصوبے میں اندراج شدہ تقریباً 85فیصد کسان چھوٹے اور بہت چھوٹے کسان ہیں
نئی دہلی:18؍فروری2022:
وزیر اعظم جناب نریندر مودی کے ذریعے 18فروری 2016ء کو مدھیہ پردیش کے سیہور میں پردھان منتری فصل بیمہ یوجنا کے آغاز کے اعلان کے6سال مکمل ہونے کے بعد اس یوجنا نے آئندہ خریف 2022ء سیزن کے ساتھ اپنے نفاذ کے 7ویں سال میں کامیابی کے ساتھ داخلہ لے لیا ہے۔
پی ایم ایف بی وائی حکومت ہند کی ایک اہم اسکیم ہے۔اس کا مقصد قدرتی آفات سے ہونے والے فصل کے نقصان ؍تباہی سے متاثرہ کسانوں کو مالی امداد فراہم کرنا ہے۔پی ایم ایف بی وائی کے تحت 36کروڑ سے زیادہ کسانوں کا بیمہ کیا گیا ہے۔4؍فروری 2022ء تک اس اسکیم کے تحت 1,07,059کروڑ روپے سے زیادہ کے دعوے کی ادائیگی کی جاچکی ہے۔
یہ اسکیم 6سال پہلے شروع کی گئی تھی، جسے 2020ءمیں کسانوں کی رضاکارانہ شراکت داری کو آسان بنانے کےلئے نئی شکل دی گئی تھی۔اس کے ذریعے کسان فصل بیمہ ایپ ، سی ایس سی سینٹر یا قریب تریب زرعی افسر کے توسط سے کسی بھی واقعے کے 72گھنٹے کے اندر فصل کے نقصان کی رپورٹ آسانی سے کر سکتے ہیں۔ ساتھ ہی اہل کسان کے بینک کھاتوں میں الیکٹرونک طور سے دعوے کی رقم بھی منتقل کی گئی۔
پی ایم ایف بی وائی کے قومی فصل بیمہ پورٹل کے ساتھ زمینی ریکارڈ کو مربوط کرنا، کسانوں کی آسان نامزدگی کے لئے فصل بیمہ ایپ، این سی آئی پی کے ذریعے کسان پریمیم کی منتقلی، سبسڈی ریلیز ماڈیول اور این سی آئی پی کی توسط سے دعویٰ ریلیز ماڈیول اس اسکیم کی کچھ اہم خصوصیات ہے۔
اپنی ریاست ؍ضلع سطحی سمیتی کے توسط سے یہ اسکیم کسانوں کو زمینی سطح پر اپنی شکایتیں پیش کرنے میں بھی اہل بناتی ہے۔ اس میں آئی ای سی سرگرمیوں کے توسط سے کسانوں کی شکایتوں کو تسلیم کرنا اور انہیں حل کرنا بھی شامل ہیں۔جیسے کہ فصل بیمہ ہفتہ، جس سے سال میں دوبار منایا جاتا ہے۔پی ایم ایف بی وائی پاٹھ شالہ ، سوشل میڈیا مہم ایک ٹول- فری ہیلپ لائن اور ای میل مواصلات ۔
یہ اسکیم سب سے کمزور کسانوں کو مالی امداد فراہم کرنے میں اہم رہی ہے، کیونکہ اس اسکیم میں نامزد تقریباً 85فیصد کسان چھوٹے اور کمزور کسان ہیں۔وزیر مالیات محترمہ سیتا رمن کے ذریعے 23-2022ء بجٹ تقریر کے دوران فصل بیمہ کے لئے ڈرون کے استعمال کے بارے میں حالیہ اعلان سے زمینی سطح پر اسکیم کی کامیابی کے ساتھ عمل آوری کےلئے ٹیکنالوجی کا ربط اور بھی مضبوط ہوگا۔
توجہ لائق بات یہ ہے کہ اس یوجنا کے تحت عمل درآمد والی تمام ریاستوں میں کسانوں کو ’میری پالیسی میرے ہاتھ‘کے لئے فصل بیمہ پالیسی مہیا کرنے کی غرض سے ہر گھر تقسیم مہم شروع کی جائے گی۔ مہم کا مقصد یہ یقینی بنانا ہے کہ کسان پی ایم ایف بی وائی کے تحت اپنی پالیسیوں ، زمینی ریکارڈ، دعوے کے عمل اور شکایات کے ازالے کے بارے میں تمام تر معلومات سے اچھی طرح واقف ہیں۔
بجلی کی وزارت
این ٹی پی سی گروپ نے جولائی کے مہینے میں مجموعی بجلی پیداوار میں 13.13فیصد کااضافہ حاصل کیا
نئی دہلی:04 اگست ، 2020:
این ٹی پی سی گروپ کی ماہانہ بجلی پیداوار جون 2020 کے 23.5 بلین یونٹ کے مقابلے میں جولائی کے مہینے میں 13.3 فیصد کے زبردست اضافے کے ساتھ 26.73 بلین یونٹ ہوگئی۔
این ٹی پی لمیٹیڈ کے ذریعے جاری کردہ بیان کے مطابق اس کی کوئلہ سے چلنےوالی بجلی اکائیوں نے جولائی 2019 کے 20.74 بلین یونٹ کے مقابلےمیں جولائی 2020 میں 21.89 بلین یونٹ بجلی کی پیداوار سالانہ بنیاد پر 5.6فیصد کا اضافہ درج کیا۔چھتیس گڑھ کے کوربا میں واقع این ٹی پی سی کی اکائی  نے جولائی 2020 کے دوران اپنی زیادہ سے زیادہ صلاحیت کا100فیصد اوسط پیداوار حاصل کی۔
62910 میگاواٹ کی کُل تنصیب شدہ صلاحیت کے ساتھ این ٹی پی سی گروپ کے پاس 24 کوئلہ، 7 گیس/سیال ایندھن، ایک ہائیڈرو اور 13قابل تجدید توانائی سے چلنےوالے بجلی گھروں کے علاوہ 25 ذیلی اور جے وی بجلی گھر ہیں۔ کُل ملاکر ان کی تعداد 70 ہے۔
م ن۔م ع۔ ع ن
U NO:4316
(Visitor Counter : 125
زراعت اور کاشتکاروں کی فلاح و بہبود کی وزارت
خریف خریداری سیزن2020-21 کے دوران ایم ایس پی  پر عمل آوری
90502.23کروڑ کے ایم ایس پی قدر کے ساتھ کے ایم ایس خریداری عمل سے تقریبا60.67 لاکھ دھان پیدا کرنے والے کسان مستفید ہوئے
21461.67کروڑ روپے کی قیمت والے 7322391کپاس کے گانٹھوں کی خریداری کی گئی جس سے 1431227کسانوں کو فائدہ پہنچا
نئی دہلی، یکم جنوری:موجودہ خریف خریداری سیزن  2020-21 کے دوران سرکار نے اپنے موجودہ کم از کم قیمت  منصوبوں کے مطابق کسانوں سے ایم ایس پی پر خریف 2020-21 فصلوں کی خریداری کا سلسلہ جاری رکھا ہے۔
خریف 2020-21 کے لئے دھان کی خرید پنجاب، ہریا نہ، اترپردیش، تلنگا نہ، اتراکھنڈ، تملناڈو، چنڈی گڑھ، جموں و کشمیر، کیرالہ، گجرات، آندھرا پردیش، چھتیس گڑھ، اڑیسہ، مدھیہ پردیش، مہاراشٹر ، بہار، جھارکھنڈ، آسام اور مغربی بنگال جیسی ریاستوں/مرکز کے زیرانتظام خطوں میں کامیابی کے ساتھ جاری ہے۔30 دسمبر 2020 تک 479.35لاکھ میٹرک ٹن دھان کی خریداری کی جاچکی ہے۔ پچھلے سال کے 387.15 لاکھ میٹرک ٹن کے مقابلے اس سال 23.81 فیصد کااضافہ درج کیا گیا ہے۔ 479.35 لاکھ میٹرک ٹن کی کل خرید میں سے تنہا پنجاب نے 202.77 لاکھ میٹرک ٹن کا تعاون دیا ہے جو کل خرید کا 42.30 فیصد ہے۔
90502.23 کروڑ کے ایم ایس پی قدر کے ساتھ کے ایم ا یس خریداری عمل سے تقریبا 60.67 لاکھ دھان پیدا کرنے والے کسان مستفید ہوئے ہیں۔
اس کے علاوہ ریاستوں سے موصولہ تجویز کی بنیاد پر خریف خریداری سیزن 2020 کے لئے تملناڈو، کرناٹک، مہاراشٹر، تلنگانہ، گجرات، ہریانہ، اتر پردیش، اڑیسہ، راجستھان اورآندھرا پردیش جیسی ریاستوں سے ایم ایس پی قدر کے تحت 51.66 لاکھ میٹرک ٹن دالوں اور تلہن کی خرید کے لئے منظوری دی گئی تھی۔ اس کے علاوہ آندھرا پردیش، کرناٹک، تملناڈو اور کیرالہ ریاستوں کے لئے کوپرا کی 1.23 لاکھ میٹرک ٹن کی خرید کو بھی منظوری دی گئی۔ پی ایس ایس کے تحت دوسری ریاستوں/ مرکز کے زیرانتظام خطوں سے خرید کے تعلق سے تجاویز کی وصولی پر دالوں، تلہن اور کوپرا کے لئے بھی منظوری دی جائے گی تاکہ فہرست بند فصل مدت کے دوران بازار شرح ایم ایس پی سے کم ہونے کی صورت میں سال 2020-21 کے لئے فہرست بند ایم ایس پی کی بنیاد پر ان فصلوں کے ایف اے کیو گریڈ کی خرید ریاست کی جانب سے نامزد خرید ایجنسیوں کے توسط سے مرکزی نوڈل ایجنسیوں کے ذریعہ متعلقہ ریاستوں/مرکز کے زیر انتظام خطوں سے سیدھے منظورشدہ کسانوں سے کی جاسکے۔
30 دسمبر 2020 تک سرکار نے اپنی نوڈل ایجنسیوں کے توسط سے 1346.76 کروڑ روپے کی ایم ایس پی قدر والی مونگ ، اڑد، مونگ پھلی کی پھلی اور سویابین کی 251633.79 میٹرک ٹن کی خریداری کی ہے جس سے تملناڈو، مہاراشٹر، گجرات، ہریانہ اور راجستھان کے 135813 کسان مستفید ہوئے ہیں۔
اسی طرح 30 دسمبر 2020 تک 52.40 کروڑ روپے کے ایم ایس پی قیمت پر 5089 میٹرک ٹن کوپرا  کی خرید کی گئی ہے جس سے کرناٹک اور تملناڈو کے 3961 کسان مستفید ہوئے ہیں جبکہ پچھلے سال اسی مدت کے دوران 293.34 میٹرک ٹن کوپرا خریدا گیا تھا۔ کوپرا اور اڑد کے پس منظر میں زیادہ تر پیدا کرنے والی ریاستوں میں شرحیں ایم ایس پی سے زیادہ ہیں۔ متعلقہ ریاست/ مرکز کے زیرانتظام ریاست کی سرکاریں خریف کی فصل دال اورتلہن کے تعلق سے آمد کی بنیاد پر متعلقہ ریاستوں کی جانب سے طے کی گئی تاریخ سے خرید شروع کرنے کے لئے ضروری انتظام کررہی ہے۔
پنجاب، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھراپردیش، اڑیسہ اور کرناٹک جیسی ریاستوں میں ایم ایس پی کے تحت بیج کپاس  کی خریداری کا عمل کامیابی سے جاری ہے۔30 دسمبر 2020 تک 7322391کپاس کی گانٹھیں خریدی گئیں جن کی قیمت 21461.67 کروڑ روپے ہے ۔ اس سے 1431227کسان مستفید ہوئے ہیں۔
وزیراعظم کا دفتر
وزیر اعظم کے پرنسپل سیکریٹری نے فضائی کثافت کی روک تھام کے اقدامات کا جائزہ لیا
چیف سیکریٹریوں نے صورت حال کی بہتری کے لئے اٹھائے گئے اقدامات سے پی ایم او کو آگاہ کیا
نئی دلّی، 04 نومبر / وزیر اعظم کے پر نسپل سیکریٹری ڈاکٹر پی کے مشرانے آج یہاں پنجاب، ہریانہ اور دلّی کی ریاستوں کے ذریعہ فضائی کثافت کی روک تھام کے لئے اٹھائے گئے اقداماتگ کا ایک بار پھر جائزہ لیا۔ ڈاکٹر مشرا نے ان ریاستوں میں پرالی جلائے جانے کے تازہ ترین واقعات کی نگرانی کے لئے اٹھائے گئے اضافی اقدامات کی 24 گھنٹے کے اندر رپورٹ طلب کی۔
پنجاب کے چیف سیکریٹری نے مطلع کیا کہ مختلف اضلاع کے ڈپٹی کمشنروں کے ہمراہ شناخت شدہ علاقوں میں صورت حال کی وہ بذات خود نگرانی کر رہے ہیں۔ انہوں نے مزید کہا کہ ایئر  ایکٹ 1981 کی خلاف ورزی کی پاداش میں ایف آئی آر بھی درج کرائی گئی ہیں۔
ہریانہ کے چیف سیکریٹری نے مطلع کیا کہ وزیر اعلیٰ نے تمام متعلقین کو ریاست میں پرالی جلانے کے واقعات کو کم سے کم کرنے کی ہدایات جاری کر دی ہیں۔ انہوں نے یہ بھی مطلع کیا کہ فضائی کثافت کی نگرانی کو کنٹرول کرنے کے لئے ٹیمیں چوبیس گھنٹے کام کر رہی ہیں۔
دلّی کے چیف سیکریٹری نے کہا کہ پانی کے چھڑکاؤ کے انتظامات کئے گئے ہیں اور صورت حال کی بہتری کے لئے نشان زد کوریڈوروں پر توجہ مرکوز کی جا رہی ہے۔ شہر میں کھلے میں کوڑا ڈالنے پر پابندی عائد کر دی گئی ہے اور قواعد و ضوابط کی خلاف ورزی کرنے والوں پر جرمانہ کی زیادہ سے زیادہ رقم عائد کی جا رہی ہے۔
بھارت کے محکمہ موسمیات نے اشارہ دیا ہے کہ موسمیاتی صورت حال آئندہ چند دنوں میں موافق بنے رہنے کی امید ہے۔
وزیر اعظم کے پرنسپل سیکریٹری نے ضرورت کے مطابق پیشگی اقدامات کی اہمیت پر زور دیا۔ انہوں نے کہا کہ فوری لائحہ عمل کے لئے ایک میکنزم قائم کرنے کی ضرورت ہے۔
انہوں نے تمام متعلقین کے ذریعہ اٹھائے گئے اقدامات کی ستائش کی اور ساتھ ہی کہا کہ قلیل مدتی اقدامات کے بعد ایک طویل مدتی مستقل حل کے لئے ایک سسٹم لایا جائے گا۔
وزیر اعظم کے پرنسپل صلاح کار جناب پی کے سنہا، کابینہ سیکریٹری، سیکریٹری ماحولیات، جنگلات اور ماحولیات کی تبدیلی ، سیکریٹری زراعت، چیئر مین سنٹرل پولوشن کنٹرول بورڈ، ڈائرکٹر جنرل آف انڈیا محکمہ موسمیات اور پنجاب، ہریانہ اور دلّی کے چیف سیکریٹری صاحبان کے علاوہ دیگر سینئر اہلکاروں نے میٹنگ،میں شرکت کی۔
۔۔۔۔۔۔
U.4926
(Visitor Counter : 58
ماحولیات، جنگلات اور موسمیاتی تبدیلی کی وزارت
” تمام جانور اپنی پسند سے ہجرت نہیں کرتے“
جنگلی جانوروں کے غیر قانونی کاروبار کے بارے میں بیداری مہم
نئی دلّی، 21 مئی / وائلڈ لائف کرائم کنٹرول بیورو آف انڈیا اور یو این انوائرنمنٹ یعنی اقوام متحدہ ماحولیات نے ملک بھر کے ہوا ئی اڈوں پر مہم کا آغاز کیا ہے۔چیتا، پنگولن،اسٹار کچھوا اور ٹوکے گی کو پر اس مہم میں خاص زور دیا گیا ہے۔حالیہ برسوں کے دوران بھارت میں جنگلی جانوروں کے نا جائز کاروبار میں تیزی سے اضافہ ہوا ہے۔
22 مئی کو بین الاقوامی یوم حیاتیاتی تنوع کی تقریبات سے آگے بڑھ کر یو این انوائرنمنٹ انڈیا اور وائلڈ لائف کرائم کنٹرول بیورو  انڈیا نے ایک بیداری مہم کا آغاز کیا ہے، جس کا عنوان ہے ”تمام جانور اپنی پسند سے ہجرت نہیں کرتے“ ۔ ملک بھر کے تمام اہم ہوائی اڈوں پر اسے آویزاں کیا جائے گا ۔ ادا کارہ، پروڈیوسر، اقوام متحدہ کی ماحولیاتی خیر سگالی سفیر اور حال ہی میں مقرر سیکریٹری جنرل کی ایس ڈی جی ایڈووکیٹ، دیا مرزا نے وزارت ماحولیات، جنگلات اور ماحولیات کی تبدیلی، وائلڈ لائف کرائم کنٹرول بورڈ آف انڈیا، یو این انوائرنمنٹ، اقوام متحدہ کی ایجنسیوں اور جی ایم آر گروپوں کے اہلکاروں کی مو جودگی میں اس مہم کا افتتاح کیا۔
مہم کے پہلے مرحلے میں، چیتا، پنگولن، اسٹار کچھوا اور ٹو کے گی کو منتخب کئے گئے ہیں کیونکہ بین الاقوامی بازارمیں ان کی غیر قانونی تجارت کے باعث انہیں سب سے زیادہ خطرہ ہے۔ چیتے کے کاروبار اپنی،کھال، ہڈیوں اور جسمانی اعضاء کے لئے کیا جاتا ہے،پنگولن کی سب سے زیادہ تجارت اس کے گوشت کے لئے اور ادویات سازی کے لئے کی جاتی ہے، اسٹار کچھوا گوشت اور پالتو جانور کے طور پر خریدا اور بیچا جاتا ہے، ٹو کے گی کو کا کارو بار روایتی ادویات کے لئے زیادہ تر جنوب مشرقی ایشیا اور خاص طور پر چینی بازاروں میں کیا جاتا ہے۔
۔ ادا کارہ، پروڈیوسر، اقوام متحدہ کی ماحولیاتی خیر سگالی سفیر اور حال ہی میں مقرر سیکریٹری جنرل کی ایس ڈی جی ایڈووکیٹ، دیا مرزا نے کہا کہ ” جنگلی جانوروں کی غیر قانونی تجارت لا پرواہی اور اسے کنٹرول کرنے والے قوانین میں تفاوت کے باعث پنپتی ہے۔ یہ بیداری مہم اس کارو بار کے مطالم اور مصائب کی ایک جھلک پیش کرتی ہے۔ انہوں نے کہا کہ اس سلسلے میں عظیم تر بیداری اور تحفظ کے تئیں عہد بستگی وقت کی ضرورت ہے اور اس بات کو یقینی بنا یا جائے کہ جنگلی جانوروں کا نہ صرف تحفظ کیا جائے بلکہ انہیں پھلنے پھولنے کا موقع بھی فراہم کرایا جائے۔“
۔۔۔۔۔۔
U. 2159
(Visitor Counter : 123